《题龙潭石岩》
宋代·马大同

揽辔观风只课程，风云要挹楚乡清。
晨旌几碍观山目，夜柝翻惊梦月情。
观者宁知部使者，平生元是老书生。
沧浪何处无人识，欲往从之一濯缨。

作者简介：严州建德人，字会叔。高宗绍兴二十四年进士。任小官时，以刚介闻。孝宗时每进对，辄陈恢复大计。所历中外要官必求尽职，以洗冤泽物为己任。累官户部侍郎。学者称鹤山先生。